CELEX: 52022PC0049
Language: sl
Date: 2022-02-15
Title: Predlog SKLEP SVETA o stališču, ki se zastopa v imenu Evropske unije v Partnerskem svetu, ustanovljenem s Sporazumom o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, glede sprejetja smernic za vodenje foruma civilne družbe

EVROPSKA
                             KOMISIJA

                                                     Bruselj, 15.2.2022
                                                     COM(2022) 49 final

                                                     2022/0034 (NLE)

                                           Predlog

                                       SKLEP SVETA

     o stališču, ki se zastopa v imenu Evropske unije v Partnerskem svetu, ustanovljenem s
     Sporazumom o trgovini in sodelovanju med Evropsko unijo in Evropsko skupnostjo za
     atomsko energijo na eni strani ter Združenim kraljestvom Velika Britanija in Severna
         Irska na drugi strani, glede sprejetja smernic za vodenje foruma civilne družbe

SL                                                                                           SL
 ---pagebreak---                                  OBRAZLOŽITVENI MEMORANDUM

     1.      PREDMET UREJANJA PREDLOGA
     Komisija predlaga, naj Svet določi stališče, ki se zastopa v imenu Unije v Partnerskem svetu,
     ustanovljenem s Sporazumom o trgovini in sodelovanju med Evropsko unijo in Evropsko
     skupnostjo za atomsko energijo na eni strani ter Združenim kraljestvom Velika Britanija in
     Severna Irska na drugi strani (v nadaljnjem besedilu: Sporazum o trgovini in sodelovanju)1, v
     zvezi s predvidenim sprejetjem smernic za vodenje foruma civilne družbe na podlagi
     navedenega sporazuma.

     2.      OZADJE PREDLOGA
     2.1.    Sporazum o trgovini in sodelovanju
     Sporazum o trgovini in sodelovanju vzpostavlja podlago za obsežne odnose med Evropsko
     unijo in Združenim kraljestvom. Veljati je začel 1. maja 2021, začasno pa se je uporabljal od
     1. januarja 2021.
     Sporazum o trgovini in sodelovanju vzpostavlja institucionalni okvir, vključno z mehanizmi,
     prek katerih se pogodbenici posvetujeta s civilno družbo o izvajanju Sporazuma in morebitnih
     dopolnilnih sporazumov, zlasti v sodelovanju z notranjimi svetovalnimi skupinami in
     forumom civilne družbe iz členov 13 in 14.
     Člen 14 Sporazuma o trgovini in sodelovanju določa, da pogodbenici pomagata pri
     organizaciji foruma civilne družbe za dialog o izvajanju drugega dela navedenega sporazuma.
     Partnerski svet sprejme operativne smernice za vodenje foruma.
     Forum civilne družbe sestavljajo predstavniki civilne družbe Evropske unije in Združenega
     kraljestva, sestaja pa se vsaj enkrat letno, razen če se pogodbenici dogovorita drugače.
     2.2.    Predvideni sklep Partnerskega sveta
     Namen predvidenega akta Partnerskega sveta je določiti glavne smernice za organizacijo
     foruma civilne družbe. Te operativne smernice bi moral Partnerski svet sprejeti pred prvim
     sestankom foruma civilne družbe.

     3.      STALIŠČE, KI SE ZASTOPA V IMENU UNIJE
     Namen predlaganega sklepa Sveta je določiti stališče, ki se v imenu Evropske unije zastopa v
     Partnerskem svetu, ustanovljenem s Sporazumom o trgovini in sodelovanju, glede
     predvidenega sprejetja smernic za vodenje foruma civilne družbe.
     Predlaga se vzpostavitev foruma civilne družbe, ki bi ga sestavljali predstavniki civilne
     družbe EU in Združenega kraljestva in na katerem bi se zbralo omejeno število fizičnih
     udeležencev na obeh straneh, hkrati pa bi se zagotovila širša udeležba prek elektronskih
     sredstev. Organiziran bo vsako leto ob istem času kot Odbor za trgovinsko partnerstvo,
     omogočal pa bo tako fizično kot digitalno udeležbo. Za organizacijo, ki se bo izmenjevala
     vsako leto, bo odgovorna pogodbenica, ki bo organizirala sestanek. Dnevni red bosta v
     dogovoru določili pogodbenici, zajemal pa bo vprašanja, povezana z izvajanjem drugega dela
     Sporazuma o trgovini in sodelovanju (trgovina, letalstvo, cestni promet, koordinacija sistemov
     socialne varnosti in vizumi za kratkotrajne obiske, ribištvo in druge določbe). Pogodbenici si
     bosta prizadevali, da se pred dogovorom o dnevnem redu o možnih točkah dnevnega reda

     1
            UL L 149, 30.4.2021, str. 10.

SL                                                 1                                                  SL
 ---pagebreak---      posvetujeta s svojimi notranjimi svetovalnimi skupinami iz člena 13 Sporazuma o trgovini in
     sodelovanju.

     4.        PRAVNA PODLAGA
     4.1.      Postopkovna pravna podlaga
     4.1.1.    Načela
     Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki
     naj se v imenu Unije zastopajo v organu, ustanovljenem s sporazumom, kadar ta organ
     sprejema akte s pravnim učinkom, razen aktov o spremembah ali dopolnitvah
     institucionalnega okvira sporazuma“.
     Pojem „akti s pravnim učinkom“ vključuje akte, ki imajo pravni učinek po pravilih
     mednarodnega prava, ki veljajo za zadevni organ. Vključuje tudi instrumente, ki nimajo
     zavezujočega učinka po mednarodnem pravu, vendar lahko „odločilno vpliva[jo] na vsebino
     ureditve, ki jo [sprejme] zakonodajalec EU“2.
     4.1.2.    Uporaba v obravnavanem primeru
     Partnerski svet je organ, ustanovljen s sporazumom, in sicer s Sporazumom o trgovini in
     sodelovanju.
     Akt, ki naj bi ga sprejel Partnerski svet, je akt s pravnim učinkom. Predvideni akt bo
     zavezujoč na podlagi mednarodnega prava v skladu s členom 14 Sporazuma o trgovini in
     sodelovanju.
     Predvideni akt ne dopolnjuje ali spreminja institucionalnega okvira Sporazuma o trgovini in
     sodelovanju.
     Postopkovna pravna podlaga za predlagani sklep je zato člen 218(9) Pogodbe o delovanju
     Evropske unije (PDEU).
     4.2.      Materialna pravna podlaga
     4.2.1.    Načela
     Materialna pravna podlaga za sklep po členu 218(9) PDEU je odvisna predvsem od cilja in
     vsebine predvidenega akta, glede katerega naj bi se v imenu Unije zastopalo stališče. Če ima
     predvideni akt dva cilja ali elementa in je eden od teh ciljev ali elementov glavni, drugi pa
     postranski, mora sklep po členu 218(9) PDEU temeljiti na samo eni materialni pravni podlagi,
     in sicer na tisti, ki se zahteva za glavni ali prevladujoči cilj ali element.
     4.2.2.    Uporaba v obravnavanem primeru
     Cilj in vsebina predvidenega akta se nanašata na skupno trgovinsko politiko, ribištvo in
     promet. Materialna pravna podlaga za predlagani sklep so zato člen 207, člena 91 in 100 ter
     člen 43 PDEU.
     4.3.      Zaključek
     Pravna podlaga za predlagani sklep bi morali biti člen 207, člena 91 in 100 ter člen 43 PDEU
     v povezavi s členom 218(9) PDEU.

     2
              Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64.

SL                                                       2                                                        SL
 ---pagebreak---                                                            2022/0034 (NLE)

                                                 Predlog

                                              SKLEP SVETA

         o stališču, ki se zastopa v imenu Evropske unije v Partnerskem svetu, ustanovljenem s
         Sporazumom o trgovini in sodelovanju med Evropsko unijo in Evropsko skupnostjo za
         atomsko energijo na eni strani ter Združenim kraljestvom Velika Britanija in Severna
             Irska na drugi strani, glede sprejetja smernic za vodenje foruma civilne družbe

     SVET EVROPSKE UNIJE JE –
     ob upoštevanju Pogodbe o delovanju Evropske unije in zlasti členov 43, 91, 100
     in 207 PDEU, v povezavi s členom 218(9) Pogodbe,
     ob upoštevanju predloga Evropske komisije,
     ob upoštevanju naslednjega:
     (1)      Unija je s Sklepom Sveta (EU) 2021/6893 z dne 29. aprila 2021 sklenila Sporazum o
              trgovini in sodelovanju med Evropsko unijo in Evropsko skupnostjo za atomsko
              energijo na eni strani ter Združenim kraljestvom Velika Britanija in Severna Irska na
              drugi strani (v nadaljnjem besedilu: Sporazum o trgovini in sodelovanju), ki je začel
              veljati 1. maja 2021, potem ko se je začasno uporabljal od 1. januarja 2021.
     (2)      Člen 14 Sporazuma o trgovini in sodelovanju zahteva, da Partnerski svet sprejme
              smernice za vodenje foruma civilne družbe, ki se sestaja vsaj enkrat letno, razen če se
              pogodbenici dogovorita drugače.
     (3)      Partnerski svet mora sprejeti operativne smernice za vodenje foruma civilne družbe.
     (4)      Zato je primerno je določiti stališče, ki naj se v imenu Unije zastopa v Partnerskem
              svetu.
     (5)      Da se omogoči pravočasno sprejetje smernic za forum civilne družbe, bi moral ta sklep
              začeti veljati na dan sprejetja –
     SPREJEL NASLEDNJI SKLEP:

                                                  Člen 1
     Stališče, ki se v imenu Unije zastopa v Partnerskem svetu, ustanovljenem s Sporazumom o
     trgovini in sodelovanju, glede sklepa, ki naj se sprejme v skladu s členom 14 Sporazuma,
     temelji na osnutku smernic za vodenje foruma civilne družbe, ki je priložen temu sklepu.

     3
               UL L 149, 30.4.2021, str. 2.

SL                                                   3                                                  SL
 ---pagebreak---                                            Člen 2
     Ta sklep je naslovljen na Komisijo.
     V Bruslju,

                                           Za Svet
                                           predsednik

SL                                           4          SL
 ---documentbreak---                              EVROPSKA
                             KOMISIJA

                                                    Bruselj, 15.2.2022
                                                    COM(2022) 49 final

                                                    ANNEX

                                          PRILOGA

                                              k

                                    Predlogu sklepa Sveta

     o stališču, ki se zastopa v imenu Evropske unije v Partnerskem svetu, ustanovljenem s
     Sporazumom o trgovini in sodelovanju med Evropsko unijo in Evropsko skupnostjo za
     atomsko energijo na eni strani ter Združenim kraljestvom Velika Britanija in Severna
         Irska na drugi strani, glede sprejetja smernic za vodenje foruma civilne družbe

SL                                                                                           SL
 ---pagebreak---                                                     PRILOGA
                             SMERNICE ZA FORUM CIVILNE DRUŽBE
                            na podlagi Sporazuma o trgovini in sodelovanju
     Člen 14(1) in člen 14(2) Sporazuma o trgovini in sodelovanju med Evropsko unijo in
     Evropsko skupnostjo za atomsko energijo na eni strani ter Združenim kraljestvom Velika
     Britanija in Severna Irska na drugi strani (v nadaljnjem besedilu: Sporazum o trgovini in
     sodelovanju) določata, da pogodbenici pomagata pri organizaciji foruma civilne družbe, ki ga
     sestavljajo predstavniki civilne družbe Evropske unije in Združenega kraljestva Velika
     Britanija in Severna Irska (v nadaljnjem besedilu: Združeno kraljestvo), ki se sestaja najmanj
     enkrat letno, razen če se pogodbenici dogovorita drugače. Poleg tega Sporazum o trgovini in
     sodelovanju določa, da Partnerski svet sprejme operativne smernice za vodenje foruma.

     1.      UDELEŽENCI
     V skladu s členom 14(3) Sporazuma o trgovini in sodelovanju1 se bodo v forumu civilne
     družbe zbrali predstavniki civilne družbe Evropske unije in Združenega kraljestva, in sicer
     predstavniki poslovnih organizacij in organizacij delodajalcev (vendar ne posameznih
     zasebnih podjetij), sindikatov, akademskih krogov in nevladnih organizacij iz različnih sfer
     družbe, pomembnih za področja, zajeta v drugem delu Sporazuma o trgovini in sodelovanju.
     Pogodbenici bosta uporabljali svoja pravila in prakse o registraciji predstavnikov civilne
     družbe, da bi spodbujali uravnoteženo zastopanost organizacij civilne družbe.
     Iz praktičnih razlogov bo število fizičnih udeležencev foruma civilne družbe omejeno na 60
     predstavnikov civilne družbe na vsaki strani, razen če se pogodbenici dogovorita drugače. Ti
     predstavniki se bodo lahko udeležili sestankov foruma civilne družbe osebno ali prek
     elektronskih sredstev. Pogodbenici se lahko v skladu s členom 14(2) Sporazuma o trgovini in
     sodelovanju dogovorita, da bo sestanek v celoti potekal virtualno. Forum civilne družbe bo
     odprt za opazovanje drugim vnaprej registriranim članom organizacij civilne družbe.

     2.      PODROČJE UPORABE
     Razprave foruma civilne družbe bodo zajemale področja iz drugega dela Sporazuma o
     trgovini in sodelovanju: trgovina, letalstvo, cestni promet, koordinacija sistemov socialne
     varnosti in vizumi za kratkotrajne obiske, ribištvo in druge določbe.

     3.      ČASOVNI RAZPORED, ORGANIZACIJA IN DNEVNI REDI
     Sporazum o trgovini in sodelovanju določa, da se forum civilne družbe sestaja najmanj enkrat
     na leto, razen če se pogodbenici dogovorita drugače. Forum civilne družbe se bo sestajal ob
     istem času kot bodo seje Odbora za trgovinsko partnerstvo, razen če se pogodbenici
     dogovorita drugače. Na forumu bodo lahko sodelovali sopredsedujoči Odboru za trgovinsko
     partnerstvo in specializiranim trgovinskim odborom ter sopredsedujoči specializiranim
     odborom za energijo, zračni prevoz, varnost v letalstvu, cestni prevoz, koordinacijo sistemov
     socialne varnosti ter ribištvo, kadar se bodo v njegovem okviru obravnavane zadeve v njihovi
     pristojnosti.

     1
            Forum civilne družbe je odprt za sodelovanje neodvisnih organizacij civilne družbe s sedežem na
            ozemljih pogodbenic, vključno s člani notranjih svetovalnih skupin iz člena 13 Sporazuma o trgovini in
            sodelovanju. Vsaka pogodbenica spodbuja uravnoteženo zastopanost, vključno z nevladnimi
            organizacijami, poslovnimi organizacijami in organizacijami delodajalcev ter sindikati, dejavnimi na
            področju gospodarstva, trajnostnega razvoja, socialnih zadev, človekovih pravic, okolja in drugih zadev.

SL                                                        1                                                            SL
 ---pagebreak---      Forum civilne družbe organizira pogodbenica, ki je odgovorna za organizacijo seje Odbora za
     trgovinsko partnerstvo, kar pomeni, da se lokacija foruma izmenjuje med Evropsko unijo in
     Združenim kraljestvom, razen če se pogodbenici dogovorita drugače. Pogodbenica, ki gosti
     forum, zagotovi prostor in pomaga pri sestanku (npr. zagotovi povezave za registracijo in
     virtualno udeležbo).
     Pogodbenici si bosta prizadevali, da se pred dogovorom o dnevnem redu o možnih točkah
     dnevnega reda posvetujeta s svojimi notranjimi svetovalnimi skupinami. Pogodbenici si bosta
     prizadevali za objavo osnutkov dnevnih redov 15 dni pred datumom sestanka foruma civilne
     družbe.
     Pogodbenica gostiteljica pripravi osnutek rezultatov in sklepov foruma civilne družbe v
     dogovoru z drugo pogodbenico v 30 dneh po sestanku. Rezultati in sklepi vsakega sestanka se
     posredujejo Partnerskemu svetu, Odboru za trgovinsko partnerstvo in specializiranim
     odborom za energijo, zračni prevoz, varnost v letalstvu, cestni prevoz, koordinacijo sistemov
     socialne varnosti ter ribištvo in bodo javno dostopni.
     Partnerski svet lahko spremeni te smernice, tudi za obravnavanje vprašanj, ki se pojavijo med
     njihovim izvajanjem.

SL                                                2                                                  SL